cyanic-selkie/wikianc huggingface dataset:
Selskapsgjennomgang
Selskapsgjennomgang, engelsk due diligence, er en arbeidsprosess og metode for å samle inn og analysere informasjon om et selskap, ofte i forbindelse med fusjoner, oppkjøp eller andre strategiske forandringer. Det engelske begrepet, due diligence («tilbørlig flid»), brukes også ofte på norsk, iblant med forkortelsen «dd».
Selskapsgjennomgangen brukes i første omgang som et beslutningsgrunnlag for selskapsledelsen i det kjøpende selskapet, ved at man får et klarere bilde av omstendighetene i det andre selskapet. I andre omgang gir det en trygghet i forhandlingene mellom kjøpende og selgende selskap. En selskapsgjennomgang kan være mer eller mindre omfattende, avhengig av bl.a. den analyserte virksomhetens størrelse eller kompleksitet, eller hvor godt man kjenner til målselskapet, markedet eller bransjen fra før. Gjennomgangen kan utføres av det overtagende selskap, men normalt brukes det profesjonelle konsulentselskaper til denne prosessen.
Eksempler på delområder er:
Prosess
Selskapsgjennomgangen kan deles inn i fem trinn:
Konsekvenser av en selskapsgjennomgang
En selskapsgjennomgang kan føre til at man oppdager problemer eller gjør andre viktige observasjoner som kan gi en eller flere konsekvenser for oppkjøpet, eller transaksjonen som det også kalles:
Mesterligaen 2005/2006
Mesterligaen i fotball for menn 2005/06 ble arrangert av UEFA. Mesterligaen er Europas mest prestisjetunge fotballturnering for klubblag. Norge stilte med to lag, Rosenborg Ballklub og Vålerenga. Rosenborg slo ut Steaua București i tredje kvalifikasjonsrunde og gikk til gruppespillet. Vålerenga tapte på straffer i siste og avgjørende kamp mot Club Brugge i den siste kvalikrunden. Nummer én og to i det innledende puljespillet går til åttendedelsfinaler. Nummer tre i hver pulje går direkte inn i tredje runde av UEFA-cupen.
Novomoskovsk (Russland)
Novomoskovsk (russisk: Новомоско́вск)er en by i Tula oblast i Russland. Den ligger ved elva Dons øvre kilder, rundt 40 km øst for Tula.
Byen het Bobriki (russisk: Бо́брики) før 1934, og Stalinogorsk (russisk: Сталиного́рск) mellom 1934 og 1961,
Brubakktunnelen
Brubakktunnelen er en veitunnel med to løp i Melhus kommune i Trøndelag. Tunnelen er klassifisert som motortrafikkvei og er bygd som kulvert under en rundkjøring på Fylkesvei 6612.
Novomoskovsk (Russland)
Byen har sin opprinnelse på 1700-tallet, som Bobrinskij-grevenes hjemsted, og det var de som industrialiserte byen mot slutten av 1800-tallet. I Sovjet-perioden fortsatte byen å utvikle seg som et kullgruvesenter. I 2008 ble byen Sokolniki innlemmet i Novomoskovsk.
Union Movement
Union Movement var et politisk parti i Storbritannia, grunnlagt av Oswald Mosley.
Mosley hadde vært leder for British Union of Fascists (BUF) før krigen, og det ble ventet at han ville fortsette å lede den fascistiske bevegelsen i Storbritannia. Han valgte imidlertid å holde seg utenfor den kalde krigens politiske arena og begynte isteden å skrive. I 1946 offentliggjorde han boken My Answer hvor han skrev at han var en patriot som hadde blitt urettferdig straffet gjennom sin internering. I 1947 fulgte boken The Alternative hvor Mosley argumenterte for en tettere integrasjon mellom landene i Europa. Dette ble begynnelsen til hans kampanje for Europe a Nation, som ønsket et sterkt Europa som motvekt til Sovjetunionen og USA. Mosley så imidlertid for seg en korporativ-fascistisk fellesorganisasjon.
Mosley så Europe a Nation som kulminasjonen av Storbritannias historie. Han skrev at den europeiske integrasjonsprosessen var «del av en organisk prosess i britisk historie», som hadde startet med at de gamle angelsaksiske kongedømmene utviklet seg til England, som senere ble forent med Wales, Skottland og Irland og nå var i ferd med å utvikle seg til et forent Europa.
Han beskrev også et tredelt styresett, der en valgt europeisk regjering hadde ansvar for forsvaret og den korporative økonomien, fortsettelse av nasjonale regjeringer og opprettelse av regionale regjeringer for å fremme uavhengige identiteter (se regionalisme).
Mosleys ideer var ikke nye; i Den italienske sosiale republikken under Mussolini hadde Italia returnert til fascismens røtter og forsøkt å skape et korporativt økonomisk system i 1944. Mosley var likevel den første som uttrykte disse ideene på engelsk.
Agostino Depretis
Agostino Depretis eller De Pretis (født 31. januar 1813 i Bressana Bottarone i Italia, død 29. juli 1887 i Stradella) var en italiensk politiker (historiske venstre). Han var fra 1876 Italias statsminister i ca. åtte og et halvt år, fordelt på tre perioder. Deprètis døde mens han fremdeles var statsminister.
Deprètis var i parlamentet venstresidens leder. I hans regjeringstid utvidet Italia sine kolonibesittelser, det ble gjennomført valgreform og utbygging av jernbanenettet. De offentlige utgifter, skatter og låneopptak økte betydelig. Utenrikspolitisk nærmet Italia seg Tyskland og Østerrike-Ungarn og Trippelalliansen ble inngått i 1882.
Simon Kainzwaldner
Simon Kainzwaldner (født 24. februar 1994) er en italiensk aker.
Han representerte Italia under Vinter-OL 2022 i Beijing, hvor han ble nummer 6 i dobbel.
TV-året 2010
TV-året 2010 er en oversikt over hendelser, program og avdøde TV-personligheter i 2010.
Hofstadtunnelen
Hofstadtunnelen er en motorveitunnel med to løp i Melhus kommune i Trøndelag. Tunnelen ble åpnet i 2014 som en motortrafikkvei med et løp med trafikk i 2 retninger og midtrekkverk. I 2022 ble tunnelen åpnet som motorvei med to løp, og tilsammen 5 felt (1 påkjøringsfelt). Tunnelen er bygd som kulvert under Fylkesvei 6612.
Sandnes gravsted
Sandnes gravsted eller Sandnes gravplass ligger på Holmemstranda, ved Rødvenfjorden i Rauma kommune.
I 2020 ble det arbeidet med utvidelse av parkeringsplassen ved gravlunden, og en minnebauta over et lokalt krigsoffer ble flyttet i den forbindelse.
Siegfried Herrmann
Hans beste resultat i et OL var en ellevteplass i 1964.
Karianne Muri
Karianne Muri (født 1972) er en norsk veterinær som er førsteamanuensis ved Institutt for produksjonsdyrmedisin ved Veterinærhøgskolen. Hun forsker på dyrevelferd og folkehelse i veterinærmedisinsk kontekst, herunder forskning på vold og overgrep mot dyr.
Hun er cand.med.vet., har doktorgrad i veterinærmedisin og er veterinærspesialist.
Thomas Zajac
Thomas Zajac (født 22. september 1985) er en østerriksk seiler.
Han representerte Østerrike under Sommer-OL 2016 i Rio de Janeiro, der han tok bronse i Nacra 17.
Under Sommer-OL 2020 i Tokyo som ble arrangert i 2021, ble han nummer 11.
Aurelia Tizón
Aurelia Tizón Erostarbe de Perón (født 18. mars 1908, død 10. september 1938) var Argentianas tidligere president Juan Peróns første kone. De møttes i 1925 da hun jobbet som lærer og giftet seg 5. januar 1929. Hun døde ni år senere av livmorhalskreft, samme sykdom som Peróns andre kone Eva Perón døde av.
Annalena Slamik
Annalena Slamik (født 23. mars 2003) er en østerriksk kombinertløper. Hun debuterte internasjonalt 17. desember 2016 i Alpencupen i kombinert i Rastbüchl, der hun kom på tolvteplass.
Hun debuterte i Kontinentalcupen 6. januar 2019 i Otepää, der hun endte på 18. plass. Et par uker senere deltok hun i junior-VM på ski 2019 i Lahtis, der hun kom på 23. plass i individuelt. I junior-VM på ski 2020 i Oberwiesenthal deltok hun i individuelt og endte på ellevteplass. Den 18. desember 2020 deltok hun i historiens første verdenscup i kombinert i Ramsau am Dachstein, der hun kom på 19. plass.
I 2021 ble hun nummer 14 i det individuelle rennet under Ski-VM 2021, noe hun også ble under Ski-VM 2023. I tillegg tok hun bronse i historiens første mikslagkonkurranse i kombinert.
Odontolabis lacordairei
Odontolabis lacordairei er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En stor til meget stor (hannen 44-90 millimeter), kraftig, gul og svart hjortebille. Hannen har et stort, mer eller mindre trekantet, gult felt i pannen, og dekkvingene er gule med smal, svart sømstripe. Hunnen mangler det gule pannefeltet, og dekkvingenes sømstripe er bred, til gjengjeld er "skuldrene" på pronotum gule til oransje. Hannen har stort hode og forstørrede kjever, men formen på disse kan variere mye. Hos denne arten er kjevene gjerne slanke og krumme, med tenner bare i spissen, men kan også være nokså korte og sagtakkede. Hodet har en ganske liten tann bak fasettøynene, også et rundet utskudd under fasettøynene (sm man vanligvis ser hos hunner i slekten Odontolabis). Hodets sider og underside har kraftig, rynket mikroskulptur og ser derfor matt ut. Pannen har en høyt opphøyd kjøl i forkanten av det gule pannefeltet, denne er gul også på forsiden, som er nesten loddrett. Pronotum er innsnevret bakerst bak en utstående tann. Dekkvingene er blanke, noe hvelvede, bredest bak roten. På beina er lårene på mellom- og bakbeina gulrøde bortsett fra ytterst. Hunnen er bredere og svært blank, uten forstørrede kjever, hodet med et rundet utskudd under fasettøynene.
Levevis
Larvene utvikler seg i råtne trestammer.
Jurij Prokhorov
Jurij Prokhorov (født 11. november 1991) er en russisk aker.
Han representerte ROC under Vinter-OL 2022 i Beijing, hvor han ble nummer 10 i dobbel.
Odontolabis lacordairei
Utbredelse
Arten er utbredt på Sumatra.
Plavsk
Plavsk (russisk: Плавск) er en by i Tula oblast i Russland. Den ligger på Det sentralrussiske platå, på begge sider av elva Plava, rundt 60 km sør for Tula.
Bosetningen Plavsk ble første nevnt i 1540, da under navnet Sergijevskoje, og var på 1800-tallet, etter tilknytningen til jernbanenettet, en landsby preget av handel. Plavsk fikk bystatus i 1949. Plavsk var blant de russiske områdene som ble hardest rammet av Tsjernobylulykken i april 1986.
Demografi
Befolkningsutvikling: ! År || Folketall || Kilde
Chiles naturlige regioner
Ettersom Chile strekker seg fra omtrent 625 kilometer nord for Stenbukkens vendekrets til rundt 1400 kilometer nord for den sydlige polarsirkelen, finnes det på landets territorium et bredt utvalg av jordens klimatyper. I 1950 definerte CORFO (Corporación de Fomento de la Producción de Chile) seks naturlige regioner i Chile: Norte Grande, Norte Chico, Nucleo Central, Concepción y La Frontera, Los Lagos og Los Canales. Hver naturlige region har sin egen karakteristiske vegetasjon, fauna, klima, og sin egen distinkte topografi. Selv om denne territoriale oppdelingen aldri ble brukt som administrative enheter, fortsetter de naturlige regionene å bli brukt som referanse. De naturlige regionene er (regnet fra nord til sør, og redusert til fem naturlige regioner, hver av dem adskilt av en elv, som er markert med blått i tabellen):
Matiarseeqqap Atuarfia
Matiarseeqqap Atuarfia («Matiarseeqqap skole») er folkeskolen i bygda Kullorsuaq, som er den nordligste bygda i Upernavik kommune, nordvest på Grønland.
Navnet betyr «Lille Matias' Skole», og refererer til en av de første lærerne i bygda, som het Matias. Skolen hadde 97 elever og 13 lærere i skoleåret 2006/07. Bygningsmassen ble utbygd og renovert i 1991, og består av til sammen 6 bygninger. Det største lokalet er også bygdas forsamlingshus. Skolen er også i ferd med å bygges ut, dette er forventet ferdig til 2008.
Chapelcross kjernekraftverk
De fire reaktorene hadde tilsammen en installert maksimal elektrisk effekt på 240 MW (brutto), og var dermed ikke beregnet for storartet produksjon av elektrisk kraft. Flere mindre ulykker fant sted ved anlegget, senest i 2001. Anlegget dekker et område på 92 hektar, som under andre verdenskrig ble brukt som en flybase for kamptrening til RAF-piloter.
Jüri Tarmak
Jüri Tarmak (russisk Юри Аадувич Тармак; født 21. juli 1946 i Tallinn) er en tidligere estisk høydehopper som konkurrerte for Sovjetunionen. Han trente ved Dynamo i Leningrad og studerte ved Leningrads statsuniversitet.
Tarmak kom med på det sovjetiske landslaget i 1970. Han ble tatt ut til OL 1972 i München, der han vant gull i høydekonkurransen. Under innendørs-EM i 1971 tok han sølv bak ungareren István Major, og under innendørs-EM 1972 tok han bronse bak István Major og lagkameraten Kęstutis Šapka.
Hjalmar Borgstrøm
Hjalmar Borgström, født Hjalmar Jensen (født 23. mars 1864 i Kristiania, død 5. juli 1925 sammesteds) var en norsk komponist og musikkjournalist. Borgström var som komponist påvirket og inspirert av europeiske strømninger i en tid da de fleste andre norske komponister var nasjonalt orienterte. Hans forbilder var Ludwig van Beethoven, Richard Wagner og Richard Strauss. Størst betydning i samtiden fikk han med sin instrumentalmusikk som beskrev utenommusikalske ideer, tanker og følelser (programmusikk) i form av fem symfoniske dikt for orkester. Det symfoniske dikt Hamlet skrevet for orkester og klaver anføres ofte som å være et av hans to hovedverk. Det andre er Tanken, som er et helaftens orkesterverk.
Om navneskiftet og stavemåten
Borgström tok i voksen alder sin svenske mors navn Borgström. Han skrev alltid sitt navn med den svenske ö.
Biografi
Borgström var klaverelev av M. Ursin. Derefter studerte han i 1881-1883 fiolin, teori og komposisjon hos Johan Svendsen og senere, 1883-87, komposisjon hos Ludvig Mathias Lindeman. Samtidig ble han undervist i instrumentasjon av Ole Olsen. I årene 1887-89 studerte Borgström ved konservatoriet i Leipzig. Edvard Grieg skal i 1890 ha omtalt Borgström i rosende vendinger efter å ha hørt hans første symfoni.
Hans kantate Hvem er du med de tusene navne (tekst av Bjørnstjerne Bjørnson) ble uroppført i Kristiania i 1889 med påfølgende anerkjennelse. Han mottok A.C. Houens legat i 1900, noe som muliggjorde videre utenlandsopphold. Han oppholdt seg frem til 1903 mest i Berlin, men reiste også i studieøyemed til Leipzig, London og Paris. I perioden 1903-1906 arbeidet han delvis som musikkommentator for ulike aviser før han ble fast ansatt som musikkritiker for avisen Verdens Gang i 1907 (frem til 1913). Fra 1913 var han musikkritiker i Aftenposten frem til sin død, 61 år gammel, i 1925.
Verker
Han komponerte to operaer og to symfonier, flere symfoniske dikt (bl. a. Hamlet og Tanken), en piano- og en fiolinkonsert, strykekvartetter og en klaverkvintett, fiolinsonater, pianostykker og sanger. Hamlet ble urfremført i Kristiania i 1903. Amalie Müller (som ikke må forveksles med Amalie Skram som i sitt første ekteskap het Amalie Müller) var solist under urfremførelsen av Hamlet og ble i 1904 Borgströms hustru.
Derek Ibbotson
Derek Ibbotson (født 17. juni 1932, død 23. februar 2017) var en britisk langdistanseløper.
Hjalmar Borgstrøm
Operaer
Borgströms operaer var inspirert av Richard Wagner, og som Wagner skrev Borgström selv både musikk og libretto til sine operaer. Operaen Thora paa Rimol henter sin handling fra Snorres kongesagaer og historien om forholdet mellom Håkon Jarl og husfruen Thora på Rimol, og kampen mellom den hedenske jarlen og den kristne Olav Tryggvason som kulminerte med trellen Karks drap på Håkon Jarl i 995. Operaen Fiskeren henter sin handling fra norsk kystmiljø.
Derek Ibbotson
Hans beste resultat i et OL var en bronsemedalje i 1956.
Leptochirus
Leptochirus er en gruppe av biller som hører til familien kortvinger (Staphylinidae).
Utseende
Middelsstore, langstrakte, jevnbrede kortvinger. Hodet er rundet med ganske små fasettøyne. Pronotum er avrundet firkantet. Mange arter har forstørrede mandibler, og kan være ganske fargerike.
Levevis
I alle fall noen arter lever under barken på døde trær.
Acanaloniidae
Acanaloniidae er en gruppe familie av sikadene (Auchenorrhyncha). Disse små sikadene, som ligner på familien Flatidae, er for det meste utbredt i varmere områder av Amerika.
Levevis
Både nymfer og voksne suger sevje fra mange ulike trær og urter. Nymfenes vokstråder tjener muligens til å beskytte dem mot uttørking, eller til å hindre at de blir fastklistret i de klissete plantesaftene de suger. Det tette årenettet i vingene til de voksne individene gjør at vingene ligner små blader, de er slik godt kamuflert. Den nordamerikanske arten Acanalonia bivittata bruker ca. 220 dager på å utvikle seg gjennom fem nymfestadier, og har dermed en generasjon hvert år.
Utbredelse
Familien har de fleste av artene i Sør- og Mellom-Amerika og det sørligste Nord-Amerika, men det finnes også noen i Sørøst-Asia og noen få i Afrika. Den har også blitt rapportert fra Australia, men dette dreier seg dels om feil, dels om arter som ikke lenger blir regnet til denne familien.
Ncincilili Titi
Ncincihli Titi (født 15. desember 1993) er en sørafrikansk friidrettsutøver som konkurrerer i sprintløp. Han ble afrikansk mester på 200 meter ved Afrikamesterskapet i friidrett 2018.
2010 - 2014
Titi fikk bronse på 200 meter under det sørafrikanske ungdomsmesterskapet (U18) i friidrett i 2010, og kom på fjerdeplass på 100 meter under det sørafrikanske juniormesterskapet i 2011.
I 2014 vant han 200 meter under Sørafrikansk mesterskap i friidrett 2014, med tiden 20,41, og han deltok i Samveldelekene 2014, der Sør-Afrika kom på fjerdeplass på 4 x 100 meter stafett med Titi på laget. Individuelt ble han slått ut i forsøksheatet på 100 meter, og han ble diskvalifisert på 200 meter. I august deltok han i Afrikamesterskapet i friidrett 2014, og kom der på fjerdeplass på 200 meter.
2015
I forbindelse med studier i USA kom han på femteplass på 200 meter under Southeastern Conference innendørs, og han vant 200 meter under Hokie Invitational. Utendørs satte han ny personlig rekord på 100 meter i mai, med 10,41 sekunder. Han deltok i Sommeruniversiaden 2015 i Sør-Korea, og deltok der på Sør-Koreas stafettlag som fikk bronse på 4 x 100 meter stafett. Han vant 200 meter under det sørafrikanske mesterskapet i friidrett i 2015. Individuelt kom han på fjerdeplass på 200 meter.
2016
Under NCAA-mesterskapet i friidrett innendørs fikk han 12. beste tid i semifinalen, og nådde ikke finalen. Han deltok i Southeastern Conference innendørs, og kom der på åttendeplass på 200 meter.
Utendørs satte han personlig rekord på 100 meter i april, med 10,29 sekunder, under Spec Towns Invitational. Han fikk sølv på 200 meter under det sørafrikanske mesterskapet i friidrett. Han fikk 16. beste tid på 200 meter under NCAA-mesterskapet utendørs i 2016, og nådde ikke finalen.
2017
Den 10. februar satte han personlig rekord på 60 meter innendørs med 6,76 og på 200 meter innendørs med 20,67 sekunder under Tiger Paw Invitational, og han kom på fjerdeplass på 200 meter under NCAA-mesterskapet innendørs. Han vant 200 meter under Gamecock Invitational, med ny personlig rekord utendørs på 20,14 sekunder. Han nådde ikke finalen på 200 meter under NCAA-mesterskapet utendørs. I Sommeruniversiaden 2017 i Taiwan kom han på fjerdeplass på 200 meter.
2018
Han kom på fjerdeplass på 200 meter under Southeastern Conference innendørs, og kom på femteplass på 200 meter under NCAA-mesterskapet innendørs. Han satte personlig rekord på 200 meter utendørs i april, med 20,00 sekunder, og under Southeastern Conference utendørs satte han personlig rekord på 100 meter med 10,17 sekunder, der han kom på femteplass på 100 meter og fjerdeplass på 200 meter.
Crossroads (1986)
Crossroads er en amerikansk dramafilm, road movie og musikkfilm fra 1986 regissert av Walter Hill. Filmen handler om en ung blues-interessert mann som forsøker å få med seg en aldrende bluesmusiker til Mississippi for å oppspore den siste komposisjonen til en legendarisk blueskomponist. Filmen er inspirert av den legendariske bluesartisten Robert Johnson, som ifølge mytene inngikk en pakt med Djevelen for å bli berømt. Hovedrollene spilles av Ralph Macchio og Joe Seneca.
Ncincilili Titi
2018
Han vant 200 meter under Afrikamesterskapet i friidrett 2018, og deltok i forsøksheatet på 4 x 100 meter stafett, der Sør-Afrika vant finalen, så han mottok også gullmedalje i stafett. Under Kontinentalcupen i friidrett 2018 kom han på sjetteplass på 200 meter, med 20,78 sekunder.
Crossroads (1986)
Musikken er ved Ry Cooder og Steve Vai. Cooder vant i 1986 en «Georges Delerue Prize» ved Ghent International Film Festival for sitt musikalske bidrag i filmen.
Filmen ble godt mottatt av anmelderne, men ble ingen publikumssuksess.
Handling
Eugene er elev på en anerkjent musikkskole i New York og skal konsentrere seg om klassisk musikk, men bikker rett som det er over til bluestoner. Han oppdager at hans store drøm er å bli bluesgitarist. Han finner ut at den legendariske komponisten Robert Johnson etterlot seg 29 blueskomposisjoner, mens den 30. og siste er borte. Eugene oppsporer derfor Johnsons venn Willie Brown, som sitter som soningsfange på et pleiehjem. Planen er å få med seg Brown på en flukt til Mississippi slik at han kan oppsporet den 30. noten. Det Eugene ikke vet er at Willie har inngått en pakt med Djevelen.
Anmelderne
Crossroads ble forholdsvis godt mottatt av anmelderne, noe som gjenspeiles i at den har fått 73 % på Rotten Tomatoes. Den amerikanske anmelderen Roger Ebert gav den 3,5, av i alt 4 oppnåelige stjerner, mens Leonard Maltin gav den 2,5 av 4 stjerner.
VG gav den terningkast fem, mens Dagbladet gav fire.
Økonomi og popularitet
Filmen ble ingen stor publikumssuksess da den kun innbrakte kun $5,8 millioner på amerikanske kinoer.
Annet
Det ble utgitt et egen soundtrack til filmen. Denne inneholder 11 spor med bidrag fra blant annet Ry Cooder og Robert Johnson.
Siljan prestegjeld
Siljan prestegjeld var et prestegjeld tilhørende Skien prosti i Agder og Telemark bispedømme i Den norske kirke. Det omfattet Siljan kommune i Telemark fylke, og hovedkirken var Siljan kirke.
Dishu (distrikt)
Dishu er et distrikt sør i Helmand-provinsen i Afghanistan. Distriktet har en anslått befolkning på 20 600 innbyggere (2002). Den etniske sammensetningen er 80 % pashtunere og 20 % balucher. Distriktshovedstaden er den lille byen Dishu. De fleste bosetningene i distriktet ligger langs Helmand-elva.
Siljan prestegjeld
Siljan prestegjeld og dets sogn er nå en del av Siljan kirkelige fellesråd, som er underlagt Skien prosti.
Historikk
Sleimdalr sókn (norrønt) har sin opprinnelse fra kristningen av landet. Slemdal antas å være lagt under Eidanger prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Slemdal sogn var annekskirke til Eidanger prestegjeld inntil det ved kgl.res. 10. juli 1847 ble lagt under Gjerpen prestegjeld. Ved kgl.res. 21. april 1856 ble Slemdal skilt ut fra Gjerpen som eget prestegjeld.
Zack DiGregorio
Zack DiGregorio (født 14. november 2001) er en amerikansk aker.
Han representerte USA under Vinter-OL 2022 i Beijing, hvor han ble nummer 11 i dobbel.
Siljan prestegjeld
Historikk
Navnet Siljan på kommune og prestegjeld ble innført ved kgl. res. 03. november 1917.
Oswald Mosley
Oswald Ernald Mosley, 6. baronett, (født 16. november 1896, død 3. desember 1980 ) var en britisk politiker, aktivist og tenker. Han startet som konservativ, men beveget seg raskt til venstre og tilhørte lenge venstrefløyen i Arbeiderpartiet. Etter at han ikke fikk gjennomslag for sin radikale, økonomiske politikk, skiftet hans orientering i retning av fascisme. Han er mest kjent som grunnleggeren av British Union of Fascists. Etter krigen engasjerte han seg for europeisk integrasjon, og grunnla Union Movement. Mosley satt i det britiske parlamentet i periodene 1918–1924 og 1926–1931.
Siljan prestegjeld
Historikk
Inndeling 1992: Siljan.
Oswald Mosley
Bakgrunn og utdannelse
Mosleys familie var anglo-irsk, men hans gren var velstående godseiere i Staffordshire. Familien hadde mottatt en baronettittel i 1781. Som baronett førte han tiltaleformen sir foran sitt navn.
Mosley ble utdannet ved Winchester College og innrullert ved Royal Military Academy Sandhurst, men ble utvist fra Sandhurst. Under første verdenskrig tjenestegjorde han på vestfronten, før han ble overført til Royal Flying Corps som observatør. Han ble skadet i et flykræsj og ble sendt tilbake til skyttergravene før skaden var ferdigbehandlet. Etter slaget ved Loos ble han gitt en kontorjobb resten av krigen.
Parlamentsmedlem
Etter krigen bestemte Mosley seg for å bli innvalgt i parlamentet for Det konservative partiet. Hovedsakelig på grunn av sin familiebakgrunn ble han vurdert i en rekke valgkretser. Da en krets nær hans familieeiendom ble ledig så den ut til å være den beste løsningen, men han ble uventet først valgt i Harrow, London. Ved valget i 1918 ble han innvalgt i det britiske parlamentet, 21 år gammel. Han var det yngste medlemmet av Underhuset som inntok sitt sete (det var et avstående Sinn Féin-medlem som var yngre). I parlamentet utmerket han seg som en briljant taler og deltager i det politiske spillet med stor selvsikkerhet. Han gjorde et poeng av å tale uten manuskript.
I 1920 ble han gift med lady Cynthia Curzon, datter av lord Curzon, visekonge av India, og Mary Victoria Leiter, arving til en formue i USA. Lord Curzon måtte overbevises om at Mosley var en passende ektemann for datteren, ettersom han mistenkte ham for hovedsakelig å være ute etter sosial anseelse og datterens arv. Bryllupet ble likevel en av årets begivenheter, og flere europeiske kongelige deltok.
Kawerau kraftverk
Kraftverket kom i produksjon i juli 2008 og eies av Mighty River Power. Med sin kapasitet på 100 megawatt (MW) er kraftverket det største én-generators anlegget i New Zealand. Det er dessuten det første geotermiske kraftverket bygget i New Zealand siden Ohaaki kraftverk i 1989.
Igangsettingen av Kawerau kraftverk økte landets geotermiske energiprodusksjon med 25 % og medførte en betydelig økning i produksjonskapasiteten i østre deler av Bay of Plenty. Anlegget dekker om lag en tredjedel av strømbehovet i regionen, og gir forutsigbare energikostnader til den lokale industrien, inkludert Norske Skog Tasman.
Oswald Mosley
Mosley forlater de konservative
På et tidspunkt begynte Mosley å komme dårlig overens med andre konservative på grunn av forholdet til Irland og bruken av paramilitære styrker til å undertrykke den irske befolkningen. Dette førte til at han forlot de konservative og ble uavhengig parlamentsmedlem. Ettersom han hadde fått manges tillit i sin valgkrets klarte han å beholde den ved valgene i 1922 og 1923. Frem mot 1924 var han i økende grad blitt tiltrukket av Arbeiderpartiet, som nettopp hadde dannet regjering, og i mars det året meldte han seg inn. Samme år sluttet han seg også til det sterkt venstreorienterte Independent Labour Party.
Da den sosialdemokratiske regjeringen falt i oktober, måtte Mosley finne en ny valgkrets, ettersom Harrow ikke ville gjenvelge ham som Labour-kandidat. Han besluttet seg derfor for å stille mot Neville Chamberlain i valgkretsen Birmingham Ladywood. Etter en energisk kampanje tapte han valget med bare 77 stemmer. Perioden utenfor parlamentet brukte han til å utvikle en ny økonomisk politikk for Independent Labour Party, kjent som «Birmingham-forslagene». Disse forslagene fortsatte å være basis for Mosleys økonomiske politikk resten av hans politiske karrière. I 1926 ble et Labour-sete i Smethwick ledig, og Mosley ble gjeninnvalgt i parlamentet.
Offentlige verv
Etter å ha blitt gjenvalgt forsøkte Mosley, som stod nær Ramsay MacDonald, å få en av de viktigste posisjonene i staten, men etter valget i 1929 måtte han nøye seg med å bli kansler i hertugdømmet Lancaster (de facto minister uten portefølje), utenfor kabinettet. Han fikk ansvar for å løse arbeidsledighetsproblemene, men hans radikale forslag ble enten blokkert av hans overordnede James Henry Thomas eller av kabinettet. Mosley var alltid utålmodig og fremmet omfattende forslag i det som ble kjent som Mosley-memorandumet. Etter at forslagene ble avvist av kabinettet trakk han seg i mai 1930. Han forsøkte å overbevise Arbeiderpartiets partikonferanse i oktober, men ble nedstemt.
New Party
Overbevist om at Arbeiderpartiet ikke passet til hans politikk lenger, grunnla Mosley partiet New Party. Partiets deltagelse i valg førte i begynnelsen bare til at venstreorienterte stemmer ble splittet, og at de konservative vant valgkretser. Partiet orienterte seg etterhvert i økende grad mot fascismen. I 1931 mistet Mosley sitt sete i parlamentet.
Fascisme
I 1932 reiste Mosley på en studietur for å se på de «nye bevegelsene» til Benito Mussolini og andre fascister. Under denne turen ble han overbevist om at fascismen var veien for ham og for Storbritannia. Han bestemte seg for å forene eksisterende fascistiske bevegelser i Storbritannia og grunnla British Union of Fascists (BUF). BUF var økonomisk proteksjonistisk og antikommunistisk. Ifølge partiet hadde det inntil 50 000 medlemmer. Storavisen Daily Mail hørte til partiets tidlige støttespillere. Blant Mosleys tilhengere var også forfatteren Henry Williamson og militærteoretikeren J.F.C. Fuller.
Mosley hadde opplevd problemer med forstyrrelse av New Partys møter, og han opprettet derfor et korps av sortuniformerte paramilitære vakter som ble kalt blackshirts. Partiet var ofte involvert i voldelige sammenstøt med kommunister og jødiske grupper, særlig i London.
Under et stort partiarrangement den 7. juni 1934 utbrøt det protester da svartskjortene fjernet forstyrrende elementer, noe som førte til dårlig omtale. Dette og de lange knivers natt i Tyskland førte til at BUF mistet det meste av sin støtte. Partiets deltagelse i valget i 1935 var ingen suksess. I oktober 1936 forsøkte Mosley og BUF å arrangere en marsj gjennom et område med en stor jødisk befolkning, noe som førte til sammenstøt mellom politiet og demonstranter mot BUF, kjent som slaget i Cable Street. Til slutt bestemte politiet at marsjen måtte stoppes, og BUF gav opp å gjennomføre den. Mosley fortsatte å organisere marsjer styrt av svartskjortene, mens myndighetene på sin side vedtok en lov som forbød militærlignende private organisasjoner.
Mosleys kone døde i 1933, og Mosley giftet seg med sin elskerinne Diana Guinness, født Mitford, en av de kjente Mitford-søstrene. De giftet seg i hemmelighet i 1936 hjemme hos Joseph Goebbels med Adolf Hitler blant gjestene. Mosley, som hadde brukt store deler av sin formue på BUF, ønsket å sikre partiet en finansiell basis, og forhandlet, gjennom Diana, om tillatelse til å sende kommersiell radio fra Tyskland til Storbritannia.
Ved lokalvalget i London i 1937 stilte BUF i tre distrikter i Øst-London, og fikk opptil en fjerdedel av stemmene. Mosley sa opp de fleste av partiets ansatte, og noen valgte å forlate partiet, bl.a. William Joyce. Mosley ga uttrykk for anti-semittiske holdninger, dog ikke i den grad Joyce gjorde, og da det brygget opp til krig fokuserte BUF på antikrigskampanjer. Et av slagordene de brukte var Mind Britain's Business. Da krigen brøt ut ledet han kampanjen for å innlede fredsforhandlinger. I begynnelsen fikk han betydelig støtte, men denne forsvant i stor grad etter invasjonen av Norge.
Internering
21. mai 1940 ble Mosley, sammen med mange andre britiske fascister, internert, og BUF ble forbudt. Diana Mosley ble også internert, kort etter at deres sønn Max var født, og familien Mosley bodde sammen i et hus i tilknytning til Holloway fengsel under det meste av krigen. Mosley brukte tiden til omfattende lesning om klassiske sivilisasjoner. Ekteparet ble sluppet fri i 1943, og tilbragte resten av krigen i husarrest i sitt eget hjem.
Virke i etterkrigstiden
Etter krigen ble Mosley kontaktet av sine tidligere tilhengere og overbevist (opprinnelig mot sin vilje) til å engasjere seg i politikk igjen. Han grunnla partiet Union Movement, som arbeidet for én europeisk nasjonalstat som omfattet hele det europeiske kontinentet. Av britiske EU-motstandere ble dette holdt frem som et bevis for at EU er en fascistisk idé. Partiets møter ble ofte forstyrret, og Mosley bestemte seg i 1951 for å forlate England og slå seg ned i Irland. Senere flyttet han til Paris. Om sin beslutning om å forlate England sa han: You don't clear up a dungheap from underneath it.
Mosley returnerte kortvarig til Storbritannia under valget i 1959 og stilte til valg i North Kensington. Etter raseopptøyene på Notting Hill i 1958 var immigrasjon blitt et sentralt politisk tema, og Mosley fokuserte sin valgkamp på immigrasjonspolitikk. Etter at han fikk færre stemmer enn han hadde ventet gikk han til sak og hevdet resultatet var forfalsket. Han returnerte til Storbritannia for siste gang ved valget i 1966, før han skrev sin selvbiografi My Life (1968) og pensjonerte seg. I 1977 ble han nominert til stillingen som Lord Rector ved universitetet i Glasgow og fikk 100 stemmer.
Oswald Mosley hadde tre barn med sin første kone, bl.a. Nicholas Mosley, 3. baron Ravensdale, som skrev en biografi om sin far. Med Diana Mitford hadde han to sønner, bl.a. Max Mosley, som er president for Det internasjonale bilsportforbundet. Mosley hadde også forhold til en rekke andre kvinner, bl.a. sin første kones søster lady Alexandra Metcalfe.
Oswald Mosleys skriftlige etterlatenskaper eies av universitetet i Birmingham.
Tanja Frank
Tanja Frank (født 24. januar 1993) er en østerriksk seiler.
Hun representerte Østerrike under Sommer-OL 2016 i Rio de Janeiro, der hun tok bronse i Nacra 17.
Under Sommer-OL 2020 i Tokyo som ble arrangert i 2021, ble hun nummer 17.
Gediminas Urbonas
Gediminas Urbonas (født 1966 i Vilnius) er en litauisk kunstner, som ved siden av sin kunstneriske praksis også underviser ved MiT og Kunstakademiet i Trondheim. Han samarbeider både som kunstner og lærer med sin kone.
Han er utdannet fra kunstakademiet i Vilnius 1984-94, og deltok i 2003 og 2005 i «International studio program» i Oslo. Hans kunst har særlig handlet om å dokumentere og utforske de sosiale og økonomiske spenningene i de tidligere sovjetrepublikkene etter oppløsningen av Sovjetunionen, særlig omformingen av Litauen til et kapitalistisk samfunn. Kunstprosjektene omfatter både dokumentasjon og aktivisme. Paret har blant annet stilt ut i Oslo (Kunstnernes Hus i 2003 ), Wien, Stuttgart, Budapest, Hannover, Stockholm og Barcelona. De representerte Litauen på Veneziabiennalen i 2007, hvor de mottok Hederlig Omtale.
Han har bidratt til Skulpturlandskap Nordland med installasjonen «Fire eksponeringer» i Saltdal.
Bob Mould
Bob Mould (født 16. oktober 1960) er en amerikansk musiker best kjent som gitarist, vokalist og låtskriver i bandene Hüsker Dü på 1980-tallet og Sugar på 1990-tallet.
Hüsker Dü
Hüsker Dü ble startet sent på 1970-tallet etter at Mould flyttet til Minneapolis for å gå på Macalester College. Bandet fikk tidlig oppmerksomhet som et aggressivt hardcoreband på det uavhengige plateselskapet SST Records. Hüsker Dü endret seg musikalsk over tid etter bidrag fra de øvrige bandmedlemmene, Grant Hart og Greg Norton, med melodiske melodier til gruppens eksplosive sound. Bandet ble senere en av hoved-innflytelsene på sjangeren som senere ble kjent som alternativ rock. Både Mould og tidligere bandkamerat Grant Hart har stått fram som homofil, og det gikk rykter om at de to skulle ha vært romantisk involvert. Begge har imidlertid benektet å noensinne hatt et forhold.
På midten av 1980-tallet signerte Hüsker Dü med Warner Bros, men de gav ut bare to album før de bittert oppløste bandet. Mould og Hart kommer stadig med negative utspill mot hverandre gjennom pressen, selv om de i 2004 spilte sammen på en veldedighetskonsert.
Solokarriere
Moulds første soloalbum kom mer enn ett år etter at Hüsker Dü ble oppløst. Med debuten Workbook fra 1989 forlot Mould sitt tidligere varemerke med forvrengte gitarer, og satset i stedet på akustiske gitarer og celloer. På oppfølgeren Black Sheets of Rain fra 1991 gikk Mould tilbake til sin tidligere forvrengte sound, og tilbakekalte noen av de mest bråkete og intense øyeblikkene i Hüsker Dü.
Mould startet så bandet Sugar, et band som senere ble populært blant de amerikanske studentkretsene på midten av 1990-tallet. Sugar gav ut to album, en EP, og en samleplate med b-sider før de ble oppløst. Mould returnerte til studioet som soloartist med å gi ut en selvtitulert plate (som ofte har blitt referert til som «Hubcap» på grunn av coveret) i 1996 og The Last Dog and Pony Show i 1998.
Etter å ha flyttet til New York sent på 1990-tallet, fikk Mould øynene opp for dance og elektronika. Disse innflytelsene var tydelig klare på hans neste album Modulate, som eksperimenterte tungt med elektronika, til fansens og kritikernes store overraskelse. For å følge opp denne sounden begynte Mould å bruke psevdonymet LoudBomb (et anagram av navnet hans). Han har til nå sluppet ut en utgivelse under dette navnet.
Mould tok en kort pause fra musikken for å bli involvert med profesjonell bryting, da han ble med i WCW som tekstforfatter for en kort periode. Etter kreative uenigheter mellom han de andre tekstforfatterne, forlot han selskapet til fordel for musikken. I tekstheftet som fulgte med albumet Modulate takker han noen av de wrestlerne han var assosiert med, inkludert Kevin Nash og Kevin Sullivan.
I tillegg til sine solo-prosjekter driver Mould også med DJ-ing. Han jobbet i 2005 med dance-artisten Richard Morel under navnet Blowoff, som resulterte i en utgivelse som ble gitt ut i september 2006. Etter LoudBomb og Blowoff har Mould fått forespørsler om å gjøre remikser for en mengde dance- og rockeartister. En remiks av Interpols låt «Length Of Love» fikk varm mottakelse da den nylig ble gitt ut.
I store deler av 1990-tallet turnerte Mould med akustiske utgaver av sin sangkatalog (selv om han også spilte elektrisk gitar ved noen anledninger). Da soloalbumet Body of Song ble utgitt i 2005 annonserte Mould at han skulle ut på sin første bandturné siden 1998. Brendan Canty, best kjent som trommeslager i Fugazi, og Moulds Blowoff kollega, Morel, spiller henholdsvis trommer og keyboard for turnéen som hadde sin oppstart høsten 2005. Mould har på denne turnéen spilt flere låter fra Hüsker Dü-katalogen enn han har gjort siden bandet ble oppløst. I februar 2008 blir Moulds siste album, District Line, utgitt.
I populærkultur
Den 29. september 2005 ble Moulds låt «Circles» brukt i tv-serien The O.C. under scenen hvor Marissa Cooper begynte sin første dag på offentlig skole i sesong 3.
Xu Da
Xu Da (tradisjonell kinesisk: 徐達, forenklet kinesisk: 徐达, pinyin: Xú​ Dá, Wade-Giles: Hsü Ta, også romanisert Sü Ta; født 1332 i Fengyang i provinsen Anhui i Kina, død februar 1385 i Nanjing) var en kinesisk general som hadde stor betydning for Mingdynastiets tidlige utvikling. Han var nær rådgiver til den første av Ming-keiserne, Hongwu-keiseren, og var svigerfar til det tredje, Yongle-keiseren.
Bob Mould
I populærkultur
Moulds låt «Dog on Fire» er kjenningsmelodien i The Daily Show. Gruppen They Might Be Giants spiller den aktuelle låten. Senere ble «See a Little Light» brukt som en av kjenningsmelodiene for HBO-serien The Mind of the Married Man. Mould komponerte også kjenningsmelodien for TLC programmet, In a Fix.
Han og regissør Cameron Crowe (som var tidligere Rolling Stone journalist på 1970-tallet) er nære venner; Bob Sugar (spilt av Jay Mohr) i Crowes «Jerry Maguire» er oppkalt etter Bob Mould og hans tidligere band, Sugar.
Xu Da
Han bidro til byggingen av Den kinesiske mur og førte krig mot mongolene. Seieren over dem ble beseglet med ødeleggelsen av deres hovedstad Karakorum. Hans felttog nådde etterhvert lenger noed enn noen annen kinesisk hærfører hadde vært, til områdene nord for Bajkalsjøen.
Bob Mould
I populærkultur
Mould var med i en episode av IFCs, The Henry Rollins Show den 15. juni 2007.
Diskografi
(se også Hüsker Dü- og Sugar diskografi.)
David Hockney
David Hockney (født 9. juli 1937 i Bradford) er en britisk kunstner, bosatt i California i USA. Han regnes som en sentral kunstner innenfor den engelske popkunsten på 1960-tallet, og han har arbeidet innen ulike teknikker som maleri, collage og litografi.
Hockney gjorde seg også bemerket med boken Secret Knowledge i 2001. Her presenterte han sin forskning på hvordan de gamle mesterne i europeisk kunst har benyttet seg av optiske hjelpemidler, som camera obscura, i sine bilder.
Han ble tildelt Order of the Companions of Honour for sitt arbeid i 1997. I 2012 ble han utnevnt til medlem av Order of Merit, og i 2018 ble han tildelt Queen Sonja Print Award.
Countryfest 5
Countryfest 5 er det femte albumet i plateserien Countryfest, amerikanske countryslagere oversatt til norsk. I tillegg til de nummererte utgavene, ga plateselskapet Talent også ut albumet Vill Vest - Countryfest i 1975. På Countryfest 5 er sanginnslagene presentert av Lillian Askeland, Helge Borglund, kjent fra plateserien Frem fra Glemselen, Ottar Johansen, Carl Hjalmby og Harry Williams. Platen besto av 10 gamle slagere oversatt til norsk, inkludert to nye spor skrevet av Ottar Johansen. Platen ble utgitt våren 1980, og lå 5 uker på VG-lista med 10# som beste plassering. Potpurriet på denne platen er viet til 125-årsjubileet for jernbanen i Norge. Lillian Askeland hadde stor slager med sangen «Skilsmisse» fra dette albumet.
Clafoutis
Clafoutis er en fransk dessert som vanligvis lages ved at bær (ofte kirsebær) legges i en ovnsform og en slags pannekakerøre helles over, hvorpå hele formen bakes i ovnen. Bakverket kommer opprinnelig fra Limousin mens navnet kommer fra oksitansk clafotís, av verbet clafir, «å fylle» (røren med kirsebær).
Når andre frukter, for eksempel plommer, epler, tranebær eller bjørnebær, benyttes i stedet for kirsebær, kalles kaken i stedet flognarde (alternativ stavemåte flaugnarde).
Sjtsjokino
Sjtsjokino (russisk: Щёкино) er en by i Tula oblast i Russland. Den ligger rundt 25 km sør for Tula.
Sjtsjokino ble grunnlagt i 1870 i forbindelse med utbyggingen av forekomster av brunkull. Den fikk bystatus i 1938.
Stress (band)
Stress er et brasiliansk heavy metal-band fra Amazonas-regionen i Belém (Pará). De blir ansett som det første brasilianske heavy metal-bandet.
Sean Hollander
Sean Hollander (født 11. februar 2000) er en amerikansk aker.
Han representerte USA under Vinter-OL 2022 i Beijing, hvor han ble nummer 11 i dobbel.
Kinnaur (distrikt)
Kinnaur (hindi: किन्नौर ) er et distrikt i den indiske delstaten Himachal Pradesh. Distriktets hovedstad er Reckong Peo.
Demografi
Ved folketellingen i 2011 var det 84,298 innbyggere i distriktet, mot 78,334 i 2001. Distriktet har ingen urban befolkning.
Barn i alderen 0 til 6 år utgjorde 9,47 % i 2011 mot 11,88 % i 2001. Antallet jenter i den alderen per tusen gutter er 953 i 2011 mot 979 i 2001.
SOiL
Diskografi
Throttle Junkies
Scars
Redefine
True Self
Svalbard
Svalbard er en norsk øygruppe i Arktis. Øygruppen ligger nord for Fastlands-Europa, omtrent midt mellom Fastlands-Norge og Nordpolen.
Navnet Svalbard er av norrøn opprinnelse, og er blitt utlagt som «kjølig kant»; «kjølig side» eller «den kalde kysten». Ordet finnes i flere islandske årbøker fra 1100-tallet.
Svalbard består av alle øyer, holmer og skjær mellom 74° og 81° nordlig bredde og 10° og 35° østlig lengde. Den største øya er Spitsbergen, etterfulgt av Nordaustlandet, Edgeøya og Barentsøya. Longyearbyen er administrasjonssenter for øygruppen. Andre bebyggelser, i tillegg til forskningsstasjoner, er det russiske gruvesamfunnet i Barentsburg, forskningssamfunnet i Ny-Ålesund og bebyggelse i forbindelse med gruvedriften ved Sveagruven. Hele øygruppen administreres av Sysselmesteren på Svalbard.
Øyene ble først tatt i bruk som en hvalfangstbase i det 17. og 18. århundre, men ble etter hvert forlatt. I begynnelsen av det 20. århundre begynte gruvedriften etter kull, noe som førte til at flere samfunn ble etablert på øygruppen. Svalbardtraktaten av 9. februar 1920 anerkjenner norsk suverenitet, og med Svalbardloven av 1925 ble øygruppen en fullstendig del av kongeriket Norge. Grunnlaget for innlemmelsen av Svalbard i Norge var de mangeårige ekspedisjonene til øygruppen ledet av Adolf Hoel. Svalbardloven etablerte også Svalbard som en økonomisk frisone og en demilitarisert sone. I dag er Store Norske Spitsbergen Kulkompani og det russiske Trust Arktikugol de eneste gjenværende gruveselskapene som driver kulldrift på Svalbard. Forskning og turisme har blitt viktige tilleggsnæringer i tillegg til Universitetssenteret på Svalbard og Svalbard globale frøhvelv. Ingen veier forbinder bosettingene, og det blir i stedet brukt snøskuter, fly og båter som transportmiddel. Svalbard lufthavn, Longyear er den viktigste kommunikasjonsporten til resten av verden.
Naturgeografi
Svalbard er en øygruppe mellom Polhavet, Barentshavet, Grønlandshavet og Norskehavet, som utgjør den nordligste delen av Norge. Svalbardtraktaten definerer Svalbard som alle øyer, holmer og skjær mellom 74° og 81° nordlig bredde, og mellom 10° og 35° østlig lengde. Det totale landarealet er 61 022 km², og domineres av øya Spitsbergen som utgjør mer enn halvparten av øygruppen, etterfulgt av Nordaustlandet og Edgeøya. Alle bosetningene ligger på Spitsbergen, med unntak av meteorologiske stasjoner på Bjørnøya og Hopen. Etter at Svalbardtraktaten trådte i kraft, gjorde den norske stat krav på alle landområder som ikke tidligere var gjort krav på, hele 95,2 % av øygruppen. Store Norske Spitsbergen Kulkompani eier 4 %, det russiske gruveselskapet Trust Arktikugol eier 0,4 %, mens private eier 0,4 %. Fiskevernsonen ved Svalbard utgjør 803 993 km².
Svalbard ligger i det nordvestlige hjørnet av den eurasiske platen. I sør og øst er havbunnen relativt grunn, med 200–300 meter, mens i nord og vest faller havdybden til om lag NaN Nord for Svalbard finner man pakk-is og nordpolen. Den russiske øygruppen Franz Josefs land og Novaja Semlja ligger i øst, mens Grønland ligger vest for Svalbard.
Plasseringen nord for polarsirkelen gjør at Svalbard opplever både midnattssol om sommeren og mørketid om vinteren. Ved 74° nord varer midnattssolen 99 dager og mørketiden 84 dager, mens ved 81° nord er de respektive tallene 141 og 128 dager. Longyearbyen har midnattssol fra 20. april til 23. august, mens mørketiden varer fra 26. oktober til 15. februar. Om vinteren kan fullmåne, i kombinasjon med lys reflektert fra snø, gi ekstra lys.
Isbreene på Svalbard dekker 36,502 km², eller 60 %, mens 30 % er bart fjell og 10 % er vegetasjon. Den største isbreen er Austfonna (8 412 km²) på Nordaustlandet, fulgt av Olav V Land og Vestfonna. Om sommeren er det mulig å stå på ski fra Sørkapp i sør, til nordsiden av Spitsbergen, med bare få flekker som ikke er dekket av snø eller isbre. Kvitøya er 99,3 % dekket av isbreer.
Landformene på Svalbard har blitt til etter gjentatte istider, der isbreene kuttet det tidligere platået opp i fjorder, daler og fjell. Den høyeste fjelltoppen er Newtontoppen (1713 m), etterfulgt av Perriertoppen (1712 m), Ceresfjellet (1675 m), Chadwickryggen (1640 m) og Galileotoppen (1637 m). Den lengste fjorden er Wijdefjorden (108 km), fulgt av Isfjorden (107 km), Van Mijenfjorden (83 km), Woodfjorden (64 km) og Wahlenbergfjorden (46 km). Svalbard er en del av «High Arctic Large Igneous Province», og ble den 6. mars 2009 utsatt for det kraftigste jordskjelvet som er registrert i Norge. Skjelvet målte 6,5 på Richters skala.
Hein-Direck Neu
Hein-Direck Neu (født 13. februar 1944, død 14. april 2017) var en tysk diskoskaster.